Οι **βουλευτικές εκλογές του 2018 στην Γκαμπόν** διεξήχθησαν παράλληλα με τις δημοτικές εκλογές. Ο πρώτος γύρος διενεργήθηκε στις 6 Οκτωβρίου και ο δεύτερος στις 27 Οκτωβρίου. Παρότι έχασε 15 έδρες, το κυβερνών Δημοκρατικό Κόμμα της Γκαμπόν διατήρησε την πλειοψηφία των δύο τρίτων της Εθνοσυνέλευσης, κερδίζοντας τις 98 από τις συνολικά 143 έδρες (το 2018 αποφασίστηκε να αυξηθούν οι έδρες της Εθνοσυνέλευσης από 120 σε 143).

Πλαίσιο
-------

ΟΙ βουλευτικές εκλογές διεξάγονται κανονικά κάθε πέντε χρόνια, όμως οι προηγούμενες εκλογές έγιναν τον Δεκέμβριο του 2011. Έτσι, οι επόμενες είχαν οριστεί αρχικά για τις 27 Δεκεμβρίου 2016, στη συνέχεια αναβλήθηκαν για τις 29 Ιουλίου 2017 , και έπειτα μετατέθηκαν στον Απρίλιο του 2018 με το πρόσχημα της έλλειψης πόρων αλλά και για τη διευκόλυνση του πολιτικού διαλόγου. Ωστόσο, οι εκλογές δεν έγιναν στις 28 Απριλίου 2018 και η κυβέρνηση δεν εξέδωσε ανακοίνωση ή να ζητήσει από το Συνταγματικό Δικαστήριο και νέα αναβολή. Αυτό σήμαινε ότι η θητεία της βουλής του 2011 είχε λήξει. Ως αποτέλεσμα, η Εθνοσυνέλευση διαλύθηκε από το Συνταγματικό Δικαστήριο και τις εξουσίες της ανέλαβε προσωρινά η νόμιμη Γερουσία. Ο πρωθυπουργός Εμανιέλ Ισόζ-Ενγκοντέ απολύθηκε.

Εκλογικό σύστημα
----------------

Τα 143 μέλη της Εθνοσυνέλευσης εξελέγησαν σε ενιαίες (μονοεδρικές) εκλογικές περιφέρειες με τη χρήση του συστήματος των δύο γύρων.

Αποτελέσματα
------------

Η συμμετοχή στον πρώτο γύρο ήταν 58,63% όμως μόνο 28,5% στην επαρχία Εστιέρ, όπου ζει σχεδόν ο μισός πληθυσμός της Γκαμπόν.

Το κυβερνών Δημοκρατικό Κόμμα της Γκαμπόν (PDG) κέρδισε 74 έδρες και τα δύο άλλα μικρότερα κόμματα που συνεργάστηκαν με το PDG κέρδισαν από μία έδρα έκαστο (RV και UDIS). Οι Δημοκράτες (LD) κέρδισαν 3 έδρες, ενώ το Σοσιαλδημοκρατικό Κόμμα (PSD) και η Ένωση για τη Νέα Δημοκρατία (UPNR) κέρδισαν από μία έδρα το καθένα. Έδρες κέρδισαν και δύο ανεξάρτητοι.

Ο πρώτος γύρος αναβλήθηκε στην περιφέρεια Ελελέμ στο διαμέρισμα Ουολέ (Woleu) της επαρχίας Woleu-Ntem λόγω "οργανωτικών προβλημάτων". Ο τελικός γύρος στην Ελελέμ διεξήχθη στις 10 Νοεμβρίου και την έδρα κέρδισε ο υποψήφιος του Συναγερμού Κληρονομιάς και Εκσυγχρονισμού.

Σε 60 περιφέρειες χρειάστηκε η διεξαγωγή και δεύτερου γύρου, καθώς κανείς υποψήφιος δεν κατάφερε να συγκεντρώσει την απαιτούμενη πλειοψηφία στον πρώτο γύρο.

| Κόμματα | 1ος γύρος | 2ος γύρος | Σύνολοεδρών | +/– |
| --- | --- | --- | --- | --- |
| Ψήφοι | % | Έδρες | Ψήφοι | % | Έδρες |
|  | Δημοκρατικό Κόμμα της Γκαμπόν |  |  | 74 |  |  |  | 98 | –15 |
|  | Οι Δημοκράτες |  |  | 3 |  |  |  | 11 | Νέο |
|  | Επαναφορά των Δημοκρατικών Αξιών |  |  | 1 |  |  |  | 6 | Νέο |
|  | Σοσιαλδημοκράτες της Γκαμπόν |  |  | 0 |  |  |  | 5 | Νέο |
|  | Συναγερμός Κληρονομιάς και Εκσυγχρονισμού |  |  | 0 |  |  |  | 5 | Νέο |
|  | Εθνική Ένωση |  |  | 0 |  |  |  | 2 | Νέο |
|  | Σοσιαλδημοκρατικό Κόμμα |  |  | 1 |  |  |  | 2 | +1 |
|  | Κέντρο Φιλελεύθερων Μεταρρυθμιστών |  |  | 0 |  |  |  | 1 | 0 |
|  | RV–PDG |  |  | 0 |  |  |  | 1 | – |
|  | Νέα Δημοκρατία |  |  | 0 |  |  |  | 1 | Νέο |
|  | Μέτωπο Δημοκρατικής Ισότητας |  |  | 0 |  |  |  | 1 | Νέο |
|  | Ένωση για την Νέα Δημοκρατία |  |  | 1 |  |  |  | 1 | 0 |
|  | UDIS–PDG |  |  | 1 |  |  |  | 1 | Νέο |
|  | Συναγερμός για την Γκαμπόν |  |  | 0 |  |  |  | 0 | –3 |
|  | Λοιπά κόμματα |  |  | 0 |  |  |  | 0 | – |
|  | Ανεξάρτητοι |  |  | 2 |  |  |  | 8 | +8 |
| Άκυρα/λευκά ψηφοδέλτια |  | – | – |  | – | – | – | – |
| Σύνολο |  | 100 | 83 |  | 100 | 60 | 143 | +23 |
| Εγγεγραμμένοι ψηφοφόροι/προσέλευση | 680.194 | 58,63 | – |  |  | – | – | – |
| Πηγή: Résultats par circo, Gabon Actu |

Παραπομπές
----------

1. ↑  Gabon postpones legislative elections citing lack of money Reuters, 3 Δεκεμβρίου 2016
2. ↑  Gabon: un report de plus pour les législatives Jeune Afrique, 18 Ιουλίου 2017 (Γαλλικά)
3. ↑  Gabon court orders prime minister to resign, parliament dissolved Αρχειοθετήθηκε 2018-06-27 στο Wayback Machine. Reuters, 1 Μαΐου 2018
4. ↑  Communiqué final du conseil des ministres du 26 janvier 2018 (Tout le texte + découpage électoral) Gabonactu, 26 Ιανουαρίου 2018
5. 1 2  Législatives au Gabon : majorité absolue pour le pouvoir dès le premier tour Jeune Afrique, 13 Οκτωβρίου 2018
6. ↑  Legislative Elections 2018 - 1st round
7. ↑  Législatives 2018 : R&HM remporte la partielle du canton Ellelem face à la machine pédégiste
8. ↑  Les résultats définitifs des législatives 2018 pourraient »tomber » en mi-décembre (Cour constitutionnelle)